Η ανακοίνωση θεσπίζει ένα κοινό πλαίσιο για τον συντονισμό πολιτικού και στρατιωτικού τομέα μεταξύ των κρατών μελών της Ευρωπαϊκής Ένωσης (ΕΕ) και μεταξύ των κρατών μελών και της ΕΕ ώστε να τους δοθεί η δυνατότητα να αναπτύξουν συνεκτικές πολιτικές. Επίσης διασφαλίζει ότι η ΕΕ είναι σε θέση να προστατεύσει τα στρατηγικά θαλάσσια συμφέροντά της από τις διάφορες απειλές και κινδύνους. Η ανακοίνωση υπογραμμίζει τα βασικά στρατηγικά συμφέροντα όσον αφορά την ασφάλεια στη θάλασσα της ΕΕ: πρόληψη των συγκρούσεων, διατήρηση της ειρήνης και ενίσχυση της διεθνούς ασφάλειας μέσω της συνεργασίας με διεθνείς εταίρους· προστασία της ΕΕ από τις απειλές κατά της ασφάλειας στη θάλασσα, συμπεριλαμβανομένης της προστασίας έναντι απειλών στις θαλάσσιες υποδομές ζωτικής σημασίας, όπως τα λιμάνια, οι τερματικοί σταθμοί, οι υποθαλάσσιοι αγωγοί και τα καλώδια τηλεπικοινωνιών· αποτελεσματικός έλεγχος των θαλάσσιων εξωτερικών συνόρων της ΕΕ για την πρόληψη παράνομων δραστηριοτήτων· προστασία: της παγκόσμιας εφοδιαστικής αλυσίδας της ΕΕ, της ελεύθερης ναυσιπλοΐας, του δικαιώματος αβλαβούς διέλευσης* των πλοίων με σημαία κράτους μέλους, και της ασφάλειας και προστασίας των επιβαινόντων· πρόληψη της παράνομης, λαθραίας και άναρχης αλιείας. Επίσης, προσδιορίζει σειρά απειλών κατά της ασφάλειας στη θάλασσα, περιλαμβανομένων: διαφορών για τα θαλάσσια σύνορα, επιθετικών πράξεων και ένοπλων συγκρούσεων μεταξύ χωρών· της διάδοσης όπλων μαζικής καταστροφής· της θαλάσσιας πειρατείας και ένοπλης ληστείας στη θάλασσα· των πιθανών επιπτώσεων παράνομων απορρίψεων ή ακούσιας θαλάσσιας ρύπανσης για το περιβάλλον. Η στρατηγική της ΕΕ για την ασφάλεια στη θάλασσα θα ασχοληθεί με στρατηγικά συμφέροντα και απειλές όσον αφορά την ασφάλεια στη θάλασσα προάγοντας μια διατομεακή προσέγγιση* με τέσσερις συγκεκριμένους στόχους: την αξιοποίηση στον μέγιστο βαθμό των υφιστάμενων δυνατοτήτων σε εθνικό επίπεδο και σε επίπεδο ΕΕ· την προώθηση αποτελεσματικών και αξιόπιστων εταιρικών σχέσεων στον παγκόσμιο θαλάσσιο τομέα· την προώθηση της αποδοτικότητας ως προς το κόστος· και την ενίσχυση της αλληλεγγύης μεταξύ των κρατών μελών. Για την επίτευξη καλύτερης θαλάσσιας διακυβέρνησης σε επίπεδο ΕΕ, η ανακοίνωση ορίζει τέσσερις κατευθυντήριες αρχές: μια διατομεακή προσέγγιση τη λειτουργική ακεραιότητα * τον θαλάσσιο πολυμερισμό * τον σεβασμό κανόνων και αρχών*. Αυτά πρόκειται να εφαρμοστούν σε πέντε τομείς βελτιωμένης συνεργασίας: εξωτερική δράση· ευαισθητοποίηση σε θαλάσσια θέματα, επιτήρηση και ανταλλαγή πληροφοριών· ανάπτυξη και δημιουργία ικανοτήτων· διαχείριση κινδύνων, προστασία των θαλάσσιων υποδομών ζωτικής σημασίας και αντιμετώπιση των κρίσεων· έρευνα και καινοτομία, εκπαίδευση και κατάρτιση για την ασφάλεια στη θάλασσα. Η στρατηγική της ΕΕ για την ασφάλεια στη θάλασσα συμπληρώνεται από ένα σχέδιο δράσης που εγκρίθηκε τον Δεκέμβριο του 2014 και αναθεωρήθηκε τον Ιούνιο του 2018. Το σχέδιο δράσης περιλαμβάνει 90 δράσεις που συνδυάζουν εσωτερικές και εξωτερικές πτυχές της θαλάσσιας ασφάλειας της ΕΕ. Το πρώτο μέρος, που καλύπτει οριζόντιες δράσεις, εστιάζει σε πέντε βασικούς τομείς: διεθνή συνεργασία θαλάσσια επιτήρηση ανάπτυξη ικανοτήτων (συμπεριλαμβανομένης της έρευνας και καινοτομίας) διαχείριση κινδύνου εκπαίδευση και κατάρτιση. Το δεύτερο μέρος καλύπτει τα περιφερειακά και παγκόσμια θαλάσσια ζητήματα, όπου η ΕΕ επιδιώκει να αντιμετωπίσει τις παγκόσμιες προκλήσεις μέσω περιφερειακών αντιδράσεων σε βασικά θαλάσσια σημεία πρόσβασης τόσο στο εσωτερικό της — στις ευρωπαϊκές θαλάσσιες λεκάνες, όπως η Μεσόγειος και η Μαύρη Θάλασσα — όσο και διεθνώς, στον Κόλπο της Γουινέας, στο Κέρας της Αφρικής, στην Ερυθρά Θάλασσα ή στη νοτιοανατολική Ασία.